"Coneix Llíria 2016-2017" mostra el patrimoni històric edetà als escolars
31 de març de 2017

Més de tres-cents escolars del municipi han participat, entre els mesos de novembre i març, en el programa "Coneix Llíria 2016-2017". La iniciativa cultural, organitzada per Turisme Llíria i la regidoria d'Educació, té com a objectiu mostrar als jóvens el ric patrimoni històric de la seua ciutat perquè es convertisquen en els seus futurs ambaixadors.

Els alumnes dels col•legis de Sant Miquel, Sant Vicent, Santa Ana, Unió Musical i Francisco Llopis, han participat en les visites guiades per Turisme Llíria, que s'han realitzat al llarg de tres itineraris temàtics: ruta Ibero-Edetana, l'Edeta Romana i Lyria Medieval.

En l'activitat, els escolars han visitat el Castellet de Bernabé, els Mausoleus Romans, els Banys Àrabs, el Forn de la Vila, les pintures del Bon Pastor i l'església de la Sang.